Βαγγέλης Ιωάννου

Ο  Βαγγέλης Ιωάννου  (Πύργος Ηλείας, 27 Οκτωβρίου 1972) είναι Έλληνας δημοσιογράφος και σπoρτκάστερ, ο οποίος έχει πολύχρονη παρουσία στην τηλεόραση της ΕΡΤ με περιγραφές αθλητικών αγώνων, ιδιαίτερα της καλαθοσφαίρισης και της Εθνικής Ελλάδας. 

Έχει καλύψει σημαντικά αθλητικά γεγονότα ανά την υφήλιο και είναι πρόεδρος του Πανελλήνιου Συνδέσμου Αθλητικού Τύπου (Π.Σ.Α.Τ.) για την περίοδο 2024-2027.

 Βιογραφία 
Γεννήθηκε το 1972 στον Πύργο, όπου και πέρασε τα παιδικά του χρόνια. Έλκει την καταγωγή του από την Ηλεία. 

Είναι απόφοιτος του ΤΕΦΑΑ Θεσσαλονίκης, με ειδικότητα το μπάσκετ και κατεύθυνση την αθλητική δημοσιογραφία. Επίσης, είναι κάτοχος μεταπτυχιακού διπλώματος στις σύγχρονες δημοσιογραφικές σπουδές και την επικοινωνία. Είναι υποψήφιος διδάκτορας στο ΕΚΠΑ, με θέμα διατριβής την τηλεοπτική κάλυψη μεγάλων αθλητικών γεγονότων στην ψηφιακή εποχή. 

Ξεκίνησε την επαγγελματική του σταδιοδρομία το 1993. Έχει παρακολουθήσει επίσης διετή κύκλο σπουδών στο ΜΠΣ με ειδίκευση στο Sport Management του Ινστιτούτου Αθλητικής Επιχειρηματικότητας.

Έχει εργαστεί σε πολιτικές εφημερίδες (Έθνος, Ελεύθερος Τύπος), όπως και αθλητικές εφημερίδες (Φως των Σπορ) από το 1992. Εργάστηκε αρχικά ως συντάκτης του  αθλητικού τμήματος στην εφημερίδα "ΕΘΝΟΣ" και στη συνέχεια στην εφημερίδα "ΕΛΕΥΘΕΡΟΣ ΤΥΠΟΣ". Διετέλεσε συνεργάτης του αθλητικού τμήματος στο "ΡΑΔΙΟ ΘΕΣΣΑΛΟΝΙΚΗ". Πρόσθετα έχει διατελέσει αρχισυντάκτης του αθλητικού τμήματος στην εφημερίδα "PRESS TIME". Υπήρξε αρχισυντάκτης για το μπάσκετ στην εφημερίδα "ΦΩΣ ΤΩΝ ΣΠΟΡ" τη χρονική περίοδο 1998-2010. Έχει εργαστεί στην ΕΡΤ (τηλεόραση και ραδιόφωνο) από το 2001, έχει υπηρετήσει σε διαφορετικές θέσεις ευθύνης, έχοντας καλύψει τις μεγαλύτερες αθλητικές διοργανώσεις του πλανήτη. Το 2022 βραβεύτηκε από το ίδρυμα Μπότση για την προσφορά του στον αθλητισμό και τη δημοσιογραφία. 

Στο παρελθόν έχει υπηρετήσει ως εκπρόσωπος Τύπου στον Πανελλήνιο Σύνδεσμο Αμειβομένων Καλαθοσφαιριστών. Από τον Ιούνιο 2024, ο Ιωάννου είναι πρόεδρος του Πανελλήνιου Συνδέσμου Αθλητικού Τύπου (Π.Σ.Α.Τ.) για τριετή θητεία.

 Προσωνύμια 
Είναι ευρέως γνωστά τα προσωνύμια/παρατσούκλια τα οποία ο Ιωάννου έχει "δώσει" σε παίκτες της καλαθοσφαίρισης, όπως: 
 Kill Bill (Βασίλης Σπανούλης)
 Σλούκι Λουκ (Κώστας Σλούκας)
 Άγιος Γεώργιος Πρίντεζης (Γιώργος Πρίντεζης)
 Nick the quick (Νικ Καλάθης)
 The Elevator (Θανάσης Αντετοκούνμπο)
 Ο Εξολοθρευτής (Βαγγέλης Μάντζαρης)
 Big Papa (Γιώργος Παπαγιάννης)
 Ελληνικό τανκ (Δημήτρης Αγραβάνης)
 Pistol John (Γιάννης Αθηναίου)
 Υδραυλικός (Νίκος Γκίκας)
 Tyler Time (Τάιλερ Ντόρσεϊ)
 Το Χτύπημα της Κόμπρας (Γιαννούλης Λαρεντζάκης)
 Το Λιοντάρι του Πειραιά (Ντάνιελ Χάκετ)
 Πιστολιόπουλος (Βασίλης Τολιόπουλος)
 Δίδυμοι Πύργοι (Γιώργος Παπαγιάννης / Ιωάννης Παπαπέτρου)
 Βομβαρδιζένκοφ (Σάσα Βεζένκοφ)
 ΤριποΝτίνος (Ντίνος Μήτογλου)
 Σούπερμαν (Αλέξανδρος Σαμοντούροφ)
 Το Ελληνικό Φαινόμενο (Γιάννης Αντετοκούνμπο)
 DRim Protector (Κώστας Αντετοκούνμπο)

 Παρωνύμια 
Επίσης έχει ο ίδιος "δώσει" παρωνύμια για τεχνικούς ή μη όρους, όπως:
 «πεταχτάρι», για το ιδιαίτερο στυλ/σουτ του Γιώργου Πρίντεζη
 «μπομπίτα», για το σουτ/βόμβα του Χουάν Κάρλος Ναβάρο
 «Το μπάσκετ είναι σαν την εκκλησία. Πολλοί πάνε, λίγοι το καταλαβαίνουν»

 Βραβεύσεις 
Ο Ιωάννου έχει λάβει αξιοσημείωτες διακρίσεις για το πολύχρονο έργο του στην αθλητική δημοσιογραφία.
 2006: βράβευση από τον Πανελλήνιο Σύνδεσμο Αθλητικού Τύπου για το καλύτερο ρεπορτάζ της χρονιάς 
 2008: βράβευση από την ΕΓΒΕ για την αποκλειστική συνέντευξη με τον Ουσέϊν Μπολτ στους Ολυμπιακούς Αγώνες του Πεκίνου
 2012: βράβευση από τον Πανελλήνιο Σύνδεσμο Αθλητικού Τύπου για την καλύτερη περιγραφή της χρονιάς  
 2012: βράβευση από την Ευρωλίγκα για την περιγραφή του τελικού αγώνα, Ολυμπιακός-ΤΣΣΚΑ
 2022: βράβευση από το Ίδρυμα Μπότση για την προσφορά του στον αθλητισμό και τη δημοσιογραφία.

 Προσωπική ζωή 
Ζει μόνιμα στην Αθήνα. Είναι έγγαμος και πατέρας μιας ενήλικης κόρης. 

 Παραπομπές 

 Εξωτερικοί σύνδεσμοι 
 Κατά Ιωάννου Ευαγγέλιο ertecho.gr
 Όλα τα παρατσούκλια που έχει δώσει ο Βαγγέλης Ιωάννου youtube.com

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες αθλητικογράφοι
Κατηγορία:Έλληνες παρουσιαστές